b"\n_START_ARTICLE_\nMetanarrativa\n_START_PARAGRAPH_\nLa metanarrativa, m\xc3\xa9s coneguda com a consci\xc3\xa8ncia popular o realitat col\xc2\xb7lectiva, \xc3\xa9s una narrativa o hist\xc3\xb2ria que \xc3\xa9s simult\xc3\xa0niament possible i desitjable construir. Es tracta del discurs oficialista que fa el poder per tal de crear un sentit de benestar i felicitat entre els individus. Una imatge de com s'ha de construir, mantenir i organitzar la societat._NEWLINE_La metanarrativa consta d'imatges (s\xc3\xadmbols), visions, percepcions i hist\xc3\xb2ries que formen aquesta realitat col\xc2\xb7lectiva que aporta als seus membres benestar i felicitat. S'utilitza normalment com a reproducci\xc3\xb3 fidedigna de la realitat per tal de justificar i legitimar el model social i pol\xc3\xadtic establert. Diu qu\xc3\xa8 \xc3\xa9s bo i perqu\xc3\xa8 \xc3\xa9s bo._NEWLINE_Perd l'efectivitat quan la dist\xc3\xa0ncia entre la realitat i la metanarrativa, o la percepci\xc3\xb3 de com funciona el m\xc3\xb3n i la forma en qu\xc3\xa8 s'ha explicat \xc3\xa9s tan gran que ja no \xc3\xa9s cre\xc3\xafble. En canvi, t\xc3\xa9 efectivitat quan la realitat i la hist\xc3\xb2ria narrada s\xc3\xb3n similars."